CELEX: C2006/294/20
Language: et
Date: 2006-12-02 00:00:00
Title: Kohtuasi C-128/05: Euroopa Kohtu (kolmas koda) 28. septembri 2006.  aasta otsus — Euroopa Ühenduste Komisjon versus Austria Vabariik (Liikmesriigi kohustuste rikkumine — Kuues käibemaksudirektiiv — Teises liikmesriigis asutatud ettevõtjad, kes tegelevad rahvusvahelise reisijateveoga — Austrias tekkinud aastakäive summas 22000 eurot või vähem — Käibemaksuga maksustamise ja maksukogumise lihtsustatud menetlused)

2.12.2006   
            
            
               ET
            
            
               Euroopa Liidu Teataja
            
            
               C 294/12
            
         Euroopa Kohtu (kolmas koda) 28. septembri 2006. aasta otsus — Euroopa Ühenduste Komisjon versus Austria Vabariik
   (Kohtuasi C-128/05) (1)
   
   (Liikmesriigi kohustuste rikkumine - Kuues käibemaksudirektiiv - Teises liikmesriigis asutatud ettevõtjad, kes tegelevad rahvusvahelise reisijateveoga - Austrias tekkinud aastakäive summas 22 000 eurot või vähem - Käibemaksuga maksustamise ja maksukogumise lihtsustatud menetlused)
   (2006/C 294/20)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindaja: D. Triantafyllou)
   
      Kostja: Austria Vabariik (esindajad: H. Dossi ja M. Fruhmann)
   Kohtuasja ese
   Liikmesriigi kohustuste rikkumine — Nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23; edaspidi “kuues direktiiv”) artiklite 2 ja 6, artikli 9 lõike 2 punkti b, artiklite 17 ja 18 ning artikli 22 lõigete 3–5 rikkumine — Erikord, mis on ette nähtud teises liikmesriigis asutatud ettevõtjatele, kes tegelevad piiriülese reisijateveoga ja kelle aastakäive Austrias ei ületa 22 000 eurot — Deklaratsiooni esitamise ja maksu netosumma tasumise kohustuse puudumine
   Resolutiivosa
   
               1.
            
            
               Kuna Austria Vabariik lubas väljaspool Austriat asutatud reisijate veoga tegelevatel maksukohustuslastel jätta maksudeklaratsioonid esitamata ning mitte tasuda käibemaksu netosummat juhul, kui nende aastakäive Austrias on alla 22 000 euro, arvestades sellega, et sel juhul on tasumisele kuuluv käibemaks võrdne mahaarvamisele kuuluva käibemaksuga, ning kuna ta kehtestas lihtsustatud korra kohaldamisele tingimuse, et arvetel või nende asemel esitatavatel dokumentidel käibemaksu ei näidata, on Austria Vabariik rikkunud nõukogu 17. mai 1977. aasta kuuenda direktiivi kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas direktiivi artikli 18 lõike 1 punktist a ja lõikest 2, samuti artikli 22 lõigetest 3–5 tulenevaid kohustusi.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Mõista kohtukulud välja Austria Vabariigilt.
            
         
      (1)  ELT C 182, 23.7.2005.